Riksforsamlingen+på+Eidsvoll

Hvordan foregikk rekrutteringen til Riksforsamlingen? På notabelmøtet 16. februar møtte prins Christian Fredrik fremstående representanter fra Norge. På møtet la prinsen frem en avskrift av Kielfreden og andre dokumenter han hadde mottatt om Norges avståelse til Sverige. Deretter ba han møtedeltakerne om å ta stilling til to spørsmål: Vil nordmennene bøye seg for bestemmelsen i Kieltraktaten om landets avståelse til Sverige? Og kan han selv som dansk-norsk arveprins påberope seg arverett til den norske tronen? Samtlige møtedeltakere erklærte at alle nordmenn vil motsette seg en underkastelse under Sverige, og et stort flertall satte seg imot at prins Christian Fredrik skulle påberope seg arveretten.

Det ble bestemt at valg på representanter til riksforsamlingen skulle foregå i landets kirker. Riksforsamlingen møtte på Eidsvoll 10. april. Den besto av 112 folkevalgte representanter fra hele landet med unntak av Nord-Norge. De nordligste fylkene ble ikke varslet tidsnok til at de fikk valgt representanter som nådde fram i tide. Riksforsamlingen besto av 57 embetsmenn, 37 bønder og 18 forretningsmenn.

Hvordan var sammensetningen av Riksforsamlingen?

Riksforsamlingen bestod tilsammen av 112 representanter. Av disse var 33 valgt fra hær og flåte, 25 fra kjøpstedene og 54 fra amtenes landdistrikter i følge SNL. Ingen av representantene ble valgt i Nord-Norge. Dette skyldtes at de nordligste fylkene ikke ble informert tidsnok om valget, noe som gjorde at de valgte ikke ville ha rukket frem i tide.

Hvilke områder var det uenighet om under debattene om Grunnloven på Eidsvoll?